КОМИ РЕСПУБЛИКАСА ЭКОНОМИКА СÖВМÖДАН МИНИСТЕРСТВОЛÖН ТШÖКТÖД

**Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм кузя государственнöй мог збыльмöдан административнöй регламент вынсьöдöм йылысь**

Коми Республикаса Юралысьлöн 2009 во апрель 30 лунся 101-р №-а тшöктöмлысь 2 п. 2пп. олöмö пöртöм могысь

ТШÖКТА:

1. Вынсьöдны Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм кузя государственнöй мог збыльмöдан административнöй регламент (1 содтöд).

2. Государственнöй заказ бöрся видзöдан да регулируйтан юкöнлы котыртны государственнöй мог збыльмöдöм кузя удж вылынджык индöм административнöй регламент серти.

3. Тайö тшöктöдсö олöмö пöртöм бöрся кута видзöдны ачым.

Министр И.Е. Стукалов

Сыктывкар

2009 вося август 18 лун

277 №

Вынсьöдöма

Коми Республикаса

экономика сöвмöдан

министерстволöн

2009 во август 18 лунся 277 №-а

Тшöктöд дорö содтöд

**Сöмын öти поставщиккöд (збыльмöдыськöд, пöдрадчиккöд)**

**государственнöй либö муниципальнöй контракт кырымавны позянлун сöгласуйтöм кузя государственнöй мог збыльмöдан**

**административнöй регламент**

**1. Панас**

1.1. Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм кузя государственнöй мог збыльмöдан административнöй регламентсö (водзö – Регламент) лöсьöдöма государственнöй мог збыльмöдöмсö бурмöдöм да судзсянлунсö содтöм, заказъяс иналöмын участвуйтысьясöс правоясöн да оланпас серти интересъясöн могмöдöм могысь, индö государственнöй мог збыльмöдiгöн кадколаст да сьöрсьöн-бöрсьöн удж нуöдöмсö (административнöй процедурасö).

1.2. Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм кузя государственнöй мог (водзö – государственнöй мог) збыльмöдö Коми Республикаса экономика сöвмöдан министерство (водзö – Министерство).

1.3. Государственнöй могыс збыльмöдсьö со мый серти:

- «Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь» 2005 во июль 21 лунся 94-ФЗ №-а Федеральнöй оланпас (водзö – Заказъяс иналöм йылысь оланпас) («Россия Федерацияса законодательство собрание», 2005.07.25, 30 № (1 юкöн);

- «Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кузя пöдса конкурс, пöдса аукцион нуöдан, сiйöс кырымавны позянлун сöгласуйтан пöрадок вынсьöдöм йылысь» Россия Федерацияса экономика сöвмöдан да вузасян министерстволöн 2006 во май 3 лунся 124 №-а тшöктöд («Олöмö пöртысь федеральнöй власьт органъяслöн нормативнöй актъяслöн бюллетень, 30 №, 2006.07.24);

- «Коми Республикалöн государственнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын контроль нуöдöм вылö Коми Республикаса олöмö пöртысь власьт уполномочитöм орган йылысь» Коми Республикаса Правительстволöн 2006 во апрель 19 лун 71 №-а шуöм («Республика», 2006.04.25, 71-72 №).

1.4. Государственнöй мог збыльмöдöмын помшуöмöн лоö сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм либö сöгласуйтны öткажитöм йылысь решение примитöм.

1.5. Шыöдчысьясöн лоö государственнöй либö муниципальнöй заказчик, государственнöй либö муниципальнöй коланлун вылö заказъяс иналöм кузя могъяс збыльмöдöм вылö уполномочитöм орган.

**2. Государственнöй мог збыльмöдан пöрадок дорö корöмъяс**

2.1. Государственнöй мог збыльмöдан правилöяс йылысь юöртан пöрадок:

2.1.1. Министерстволöн места ин: 167010, Коми Республика, Сыктывкар, Интернациональнöй ул, 108 к.

Министерстволöн уджалан кад: быд лун, субöта да вежалун кындзи, 9.00-сянь 17.30-öдз (пекничаö 16.00-öдз), пажын 13.00-сянь 14.00-öдз.

Телефон: (8212) 21-45-08 (водзвежöс).

Гражданалы государственнöй мог збыльмöдан юалöмъяс кузя консультацияяс сетöм вылö телефонъяс: (8212) 24-21-43, 21-45-63, 44-52-14, 20-12-38.

Воан номеръяс йылысь, мый улын Министерстволöн делопроизводство системаын пасйöмаöсь государственнöй мог збыльмöдан юалöмъяс кузя запросъяс, справкаяс сетöм вылö телефон: (8212) 24-61-64.

Шыöдчöмъяс (норасьöмъяс) примитöмысь кывкутысьлöн телефон: (8212) 24-62-99.

Электроннöй пошта: [minek@rkomi.ru](mailto:minek@rkomi.ru).

2.1.2. Государственнöй мог збыльмöдöм вöсна кывкутысь чина йöзöн лоöны государственнöй заказ бöрся видзöдан да регулируйтан юкöнса гражданскöй служащöйяс.

2.1.3. Государственнöй мог збыльмöдöм йылысь юöр сетöны веськыда Министерстволöн жыръясын, телефонъяс пыр, кутшöмъясöс индöма тайö Регламентлöн 2 юкöдын 2.1 пунктса 2.1.1. подпунктын.

2.2. Государственнöй мог збыльмöдан кадколаст:

2.2.1. Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь воöм шыöдчöмсö Министерство видлалö шыöдчöм воан лунсянь дас уджалан лунысь оз дырджык кадколастö.

2.3. Государственнöй мог збыльмöдöм вылö колана документъяс.

2.3.1. Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöмсö босьтöм могысь шыöдчысь мöдöдö Министерствоö гижöмöн шыöдчöм (водзö – сöгласуйтöм йылысь шыöдчöм), кодöс кырымалöма шыöдчысьлöн уполномочитöм чина морт.

Сöгласутöм йылысь шыöдчöмын колö сетны татшöм юöръяс:

– сы йылысь, мый конкурсыс, аукционыс либö котировкаясöн запросыс эз вöв;

– сы йылысь, мый торгъясын сöмын öти участвуйтыськöд либö заказ иналöмын сöмын öти участвуйтыськöд, кодi торгъясын участвуйтöм вылö сетiс сöмын öти заявка, государственнöй либö муниципальнöй контрактсö абу кырымалöма;

– официальнöй печать изданиеын заказ иналöм йылысь юöр йöзöдан номер да кадпас йылысь (тайö кö колö заказъяс иналöм йылысь Россия Федерацияса законодательство серти);

– Öтуввезын официальнöй сайтын заказ иналöм йылысь юöр йöзöдан номер да кадпас йылысь сы могысь, медым восьса конкурс, аукцион, котировка запросъяс отсöгöн заказ иналiгöн йöзöдны заказъяс иналöм йылысь юöр.

Сöгласуйтöм йылысь шыöдчöм дорö колö сетны:

– конкурснöй документациялысь, аукцион йылысь документациялысь либö котировкаяс запрос нуöдöм йылысь извещениелысь, а сiдзжö на дорö гöгöрвоöдöмъяслысь да вежсьöмъяслысь (татшöм гöгöрвоöдöмъясыс либö вежсьöмъясыс кö вöлi вöчöма заказчикöн), торгъяс, котировкаяс запрос нуöдiгöн гижöм сёрнигижöдъяслысь копияяс;

– поставщик (збыльмöдысь, пöдрадчик) йылысь, кодкöд артавсьö кырымавны государственнöй либö муниципальнöй контракт, юöръяс (вот мынтысьлöн ним, места ин, идентификационнöй номер), да сiйöтор подулалöм, мый тайö мортыс лöсялö Федеральнöй оланпаслöн да конкурснöй документациялöн либö аукцион йылысь документациялöн корöмъяслы;

– документъяс, кутшöмъяс эскöдöны шыöдчöмын индöм поставщикöн (збыльмöдысьöн, пöдрадчикöн) государственнöй либö муниципальнöй контракт кырымавны сöгласитчöм йылысь конкурснöй документациялöн, аукцион йылысь документациялöн либö котировка запрос мöдысь нуöдöм йылысь извещениелöн корöмъяс да условиеяс серти да дон серти, мый оз ло унджык заказ иналöм йылысь извещениеын, пöдса конкурсын участвуйтны корöмын индöм медводдза (медыджыд) контракт донысь либö котировкаяс запрос мöдысь нуöдöм йылысь извещениеын индöм контрактлöн медыджыд донысь.

2.3.2. Сöгласуйтöм йылысь шыöдчöм дорö позьö содтыны мукöд документ, кутшöмъяс вермасны ковмыны сöгласуйтöм йылысь шыöдчöм видлалiгöн.

2.4. Сэк, кор Регламентлöн 2.3.1 пунктын индöм документъяссö либö юöръяссö кö оз сетны, Министерство:

– оз примит сöгласуйтöм йылысь шыöдчöмсö видлалöм вылö да бöр бергöдö сiйöс шыöдчысьлы сiйö воан лунсянь 5 уджалан лунöн сопроводительнöй письмööн, кöнi индыссьö бергöдан помкаыс, либö;

– Министерствоöн индöм кадколастö содтöд корö шыöдчыссянь Регламентлöн 2.3.1. пунктын индöм юöр (документъяс). Та дырйи сöгласуйтöм йылысь шыöдчöм видлалöмсö мыйкö кад кежлö дугöдлöны юöрыс вотöдз. Юöрыс кö оз во запросын индöм кадколастö, Министерство сöгласуйтöм йылысь шыöдчöмсö видлалöм вылö оз примит да бöр бергöдö сiйöс шыöдчысьлы.

2.5. Министерство сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун öткажитö сэк:

– кор сöгласуйтöм йылысь сетöм шыöдчöмын либö сопроводительнöй документъясын торкöма заказъяс иналöм йылысь Россия Федерацияса законодательство;

– кор тöдмавсьö, мый шыöдчысь подувтöг чинтö торгъясын участвуйтысьясöс.

2.6. Государственнöй мог збыльмöдан местаяс дорö корöмъяс.

2.6.1. Государственнöй мог збыльмöдöм вылö жыръяс могмöдсьöны государственнöй мог збыльмöдöм вылö колана оборудованиеöн (компьютеръясöн, электроннöя арталан техникаöн, электроннöя юöртан средствоясöн, связь средствоясöн, Öтуввез пыртöмöн), юöр да справка сетан материалъясöн, улöсъясöн да пызанъясöн.

2.6.2. Шыöдчысьясöс примитан местаяс оборудуйтöны улöсъясöн. Виччысян места лыд индöны сы серти, уна-ö збыль уджыс да эм-ö жырйын на вылö позянлуныс.

2.7. Государственнöй мог збыльмöдöмысь да сы йылысь юöр сетöмысь сьöм оз босьтсьы.

2.8. Государственнöй мог збыльмöдны кутшöмкö кад кежлö дугöдлöм вылö подувсö Россия Федерацияса законодательствоöн абу артыштöма.

**3. Административнöй процедура**

Государственнöй мог збыльмöдiгöн пöртсьöны олöмö татшöм административнöй процедураяс:

1) сöгласуйтöм йылысь шыöдчöм регистрируйтöм;

2) сöгласуйтöм йылысь шыöдчöм видлалöм;

3) сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь либö сöгласуйтны öткажитöм йылысь решение примитöм

Государственнöй мог збыльмöдан блок-схема сетсьö Административнöй регламент дорö 1 содтöдын.

**3.1. Сöгласуйтöм йылысь шыöдчöмъяс регистрируйтöм**

3.1.1. Административнöй процедура заводитöм вылö подулöн лыддьыссьö Министерствоö сöгласуйтöм йылысь шыöдчöм воöм Регламентлöн 2.3.1. пунктса корöмъяс серти.

3.1.2. Сöгласуйтöм йылысь воöм шыöдчöм регистрируйтö Министерствоса специалист, кодi кывкутö делопроизводство нуöдöм вöсна, сiйö воан лунö регистрируйтан номер сетöмöн да мöдöдö Коми Республикаса экономика сöвмöдан министрлы (водзö – Министр).

3.1.3. Административнöй процедура збыльмöдöмлöн помшуöм – урчитöм пöрадок серти сöгласуйтöм йылысь шыöдчöм примитöм да регистируйтöм.

**3.2. Сöгласуйтöм йылысь шыöдчöм видлалöм**

3.2.1. Административнöй процедура збыльмöдны заводитан подувнас, мый йитчöма сöгласуйтöм йылысь шыöдчöм видлалöмкöд, лоö сöгласуйтöм йылысь шыöдчöм видлалöм йылысь Министрлöн гижöмда резолюция да öти уджалан лунöн документъяссö государственнöй заказ бöрся видзöдан да регулируйтан юкöнлы сетöм.

3.2.2. Государственнöй заказ бöрся видзöдан да регулируйтан юкöнса начальник юкöнö документъяс воан лунö сетö найöс видлалöм вылö государственнöй заказ бöрся видзöдан да регулируйтан юкöнса специалистлы.

3.2.3. Государственнöй заказ бöрся видзöдан да регулируйтан юкöнса специалист 3 уджалан лунысь оз дырджык кадколастö видлалö сöгласуйтöм йылысь воöм шыöдчöмсö да сы дорö содтöм документъяссö сы вылö, лöсялöны-ö найö Регламентлöн 2.3.1 пунктлöн да заказ иналöм йылысь Россия Федерацияса законодательстволöн корöмъяслы.

3.2.4. Кор сöгласуйтöм йылысь шыöдчöм видлалiгöн тöдмавсьö, мый колана документъясыс да юöръясыс абуöсь, сэки бöр бергöдöны сöгласуйтöм йылысь воöм шыöдчöмсö сопроводительнöй письмööн, кытчö гижöны бергöдан помкасö да корöны шыöдчыссянь содтöд юöр (документъяс) тайö Регламентлöн 2.4. пунктын индöм пöрадок серти.

3.2.5. Сöгласуйтöм йылысь воöм шыöдчöм бöр бергöдöмсö да шыöдчыссянь содтöд юöр (документъяс) корöмсö оформитöны письмööн, мый кырымалö Министр, да мöдöдöны шыöдчысьлы сöгласуйтöм йылысь шыöдчöм воан лунсянь 5 уджалан лунысь оз дырджык кадколастö.

3.2.6. Административнöй процедура збыльмöдан помшуöмöн лоö сöгласуйтöм йылысь шыöдчöм видлалöм да сылöн помшуöмъяс кузя сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь либö сöгласуйтны öткажитöм йылысь решение дасьтöм.

**3.3. Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь либö сöгласуйтны öткажитöм йылысь решение примитöм**

3.3.1. Административнöй процедура збыльмöдны заводитан подувнас, мый йитчöма сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь либö сöгласуйтны öткажитöм йылысь решение примитöмкöд, лоö сöгласуйтöм йылысь шыöдчöм видлавны помалöм.

3.3.2. Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь либö сöгласуйтны öткажитöм йылысь решение оформитöны письмööн, мый кырымалö Министр, да мöдöдöны шыöдчысьлы Министерствоö сöгласуйтöм йылысь шыöдчöм видлавны воан лунсянь 10 уджалан лунысь оз сёрджык.

3.3.3. Процедуралöн помшуöмöн лыддьыссьö шыöдчысьлы сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь либö сöгласуйтны öткажитöм йылысь решение кырымалöм да мöдöдöм.

**4. Государственнöй мог збыльмöдöм бöрся видзöдан пöрадок да формаяс**

4.1. Сы бöрся, кыдзи Министерствоса специалистъяс быд лун пыдди пуктöны да збыльмöдöны государственнöй мог олöмö пöртöм вылö корöмъяс индысь административнöй Регламентлысь да мукöд нормативнöй правовöй актлысь положениеяс, а сідзжö кыдзи кывкутысьяс примитöны решениеяс, видзöдö Коми Республикаса экономика сöвмöдан министрöс медводдза вежысь.

4.2. Тырвыйö да колана ног збыльмöдöм государственнöй мог бöрся планöвöй прöверкаяс нуöдö министрöс медводдза вежысь кварталнас öтчыдысь, планысь öтдор прöверкаяс – колана дырйи.

4.3. Государственнöй мог збыльмöдігöн примитöм (вöчöм) решениеясысь да вöчöмторйысь (вöчтöмторйысь) законодательствоöн индöм серти кывкутöны гражданскöй служащöйяс (специалистъяс).

**5. Чина мортлысь вöчöмторсö (вöчтöмторсö), а сідзжö государственнöй мог збыльмöдігöн сыöн примитöм решениесö обжалуйтан пöрадок**

5.1. Шыöдчысьлöн эм право вöчöмторсö (вöчтöмторсö) да государственнöй мог збыльмöдiгöн примитöм (вöчöм) решениесö ёрдöдз обжалуйтöм вылö.

5.2. Ёрдöдз обжалуйтанторнас вермас лоны абу колана ногöн государственнöй мог збыльмöдöм.

5.3. Шыöдчöм (норасьöм) сетсьö гижöмöн да сэтчö пасйыссьöны чина мортлöн, кодлысь вöчöмторсö (вöчтöмторсö) либö решениесö обжалуйтöны, ов, ним да вич, шыöдчöмлöн помка, а сідзжö шыöдчöм йылысь юöръяс (гижöмöн шыöдчан лун да воан номер да с.в.).

5.4. Министерствоö воöм шыöдчöмсö (норасьöмсö) пасйö Министерстволöн контрольнöй да кадрöвöй уджöн веськöдланiнса котыртан удж да контроль юкöн Министерствоын примитöм делопроизводстволöн правилöяс серти да сылöн воан лунö либö мöд луннас сетö Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклы водзвыв видлалöм вылö.

Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклöн уджалан график:

выльлун – четверг: 9.00-17.30 (пажын – 13.00-14.00);

пекнича: 9.00-16.00 (пажын – 13.00-14.00).

Водзвыв видлалöм бöрын шыöдчысьлысь шыöдчöмсö (норасьöмсö) сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.5. Министерстволöн уджалысьясöн да чина йöзöн тайö Административнöй регламентлысь положение торкалöм йылысь юöрсö позьö мöдöдны электроннöй пошта пыр: ([minek@rkomi.ru](mailto:minek@rkomi.ru)), а сiдзжö юöртны 24-62-99 телефон пыр.

5.6. Шыöдчöм (норасьöм) видлалöмын öткажитöм вылö тырвыйö подув лыддьöг:

5.6.1. Шыöдчöмын (норасьöмын) абу гижöма прöверитан субъек чина мортлысь овсö, кодi мöдöдö шыöдчöмсö, да пошта инпассö, мый серти колö сетны вочакыв.

5.6.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.6.3. Шыöдчöмсö (норасьöмсьö) он вермы лыддьыны;

5.6.4. Сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд (норасьöмъяскöд) йитöдын, да та дырйи шыöдчöмын (норасьöмын) оз вайöдсьыны выль помкаяс либö лоöмторъяс.

5.7. Шыöдчöм (норасьöм) видлалöмын öткажитöм дырйи шыöдчысьöс юöртöны гижöмöн öткажитан помкасö индöмöн.

5.8. Шыöдчысьлöн эм право босьтны шыöдчöм (норасьöм) подулалöм да видлалöм вылö колана юöр да документъяс тайö Регламентлöн 2.1 юкöдув серти.

5.9. Шыöдчöм (норасьöм) мöдöдсьö Министрлы.

5.10. Шыöдчöм (норасьöм) видлавсьö гижöмöн шыöдчöм регистрируйтан лунсянь комын календарнöй лунöн.

5.11. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.12. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.13. Вöчöмторсö (вöчтöмторсö) да решениеяссö, мый олöмö пöртöма да примитöма шыöдчöм (норасьöм) видлалiгöн, шыöдчысь вермас обжалуйтны арбитражнöй ёрдын ёрд пöрадок серти Россия Федерацияса арбитражнöй процессуальнöй законодательствоöн урчитöм кадколастö.

Сöмын öти поставщиккöд (збыльмöдыськöд, пöдрадчиккöд)

государственнöй либö муниципальнöй контракт

кырымавны позянлун сöгласуйтöм кузя

государственнöй мог збыльмöдан

административнöй регламент дорö

1 содтöд

**Государственнöй мог збыльмöдан блок-схема**

|  |  |
| --- | --- |
| Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь шыöдчöм регистрируйтöм | |
| Коми Республикаса экономика сöвмöдан министрлöн гижöда резолюция да государственнöй заказ бöрся видзöдан да регулируйтан юкöнö материалъяс (документъяс) сетöм | |
| Государственнöй заказ бöрся видзöдан да регулируйтан юкöнса начальникöн шыöдчöмсö да документъяссö юкöнса специалистлы видлалöм вылö сетöм | |
| Государственнöй заказ бöрся видзöдан да регулируйтан юкöнса специалистöн шыöдчöмсö да сы дорö сетöм материалъяссö (документъяссö) анализируйтöм | Колана документъяс да юöръяс сеттöм вöсна шыöдчöм бöр бергöдöм |
| Шыöдчыссянь содтöд юöр (документъяс) корöм РФ экономика сöвмöдан министерстволöн 2006 во май 3 лунся 124 №-а тшöктöдöн вынсьöдöм пöрадок серти |
| Юöр вотöдз мыйкö кад кежлö шыöдчöм видлавны дугöдлöм |
| Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтöм йылысь решение примитöм | Сöмын öти поставщиккöд (збыльмöдыськöд, пöдрадчиккöд) государственнöй либö муниципальнöй контракт кырымавны позянлун сöгласуйтны öткажитöм йылысь решение примитöм |

Исакова 16 327 пас